Șerban Nicolae afirmă că alegerile europarlamentare au fost fraudate, solicitând eliminarea STS din procesul electoral.

Liderul senatorilor PSD Şerban Nicolae afirmă că la alegerile europarlamentare din 26 mai ar fi avut loc fraude, având în vedere numărul mare de voturi pe listele suplimentare inclusiv în localităţi izolate.

Astfel, Șerban Nicolae solicită eliminarea Serviciului de Telecomunicaţii Speciale (STS) din organizarea alegerilor.

"Va trebuie sa redefinim regulile de votare. La alegerile următoare va trebui să eliminăm acele tablete cât se poate de dubioase", a spus Şerban Nicolae, luni după-amiază, la postul Antena 3.

El a mai spus că nu ştie de ce PSD nu a avut numărătoare paralelă la alegerile europarlamentare, numărătoare care ar fi permis depistarea unor posibile fraude chiar din acea seară.

"Vreţi să mă duc să-l întreb pe Dragnea?", a întrebat Nicolae.

Amintim că Șerban Nicolae și-a anunțat intenția de a candida la alegerile prezindențiale din partea PSD.

[citeste si]